kardosdrur/scandi-wiki huggingface dataset:
Masurien-kanalen

Masurien-kanalen er en kanal som forbinder floden Łyna i Kaliningrad oblast i Rusland med søen Mamry i voivodskabet Ermland-Masurien i Polen. 

Den blev bygget mellem 1764 og 1776 under ledelse af Johann Friedrich Domhardt. Den moderniseredes flere gange, særligt i tiåret forud for 2. verdenskrig, hvor kanalen fungerede som en defensiv barriere mellem de sovjetiske og tyske hære. Krigsskaderne er aldrig repareret. 

Kanaler i Rusland
Kanaler i Polen
Gliwice-kanalen

Gliwice-kanalen er en kanal der forbinder floden Oder med industribyen Gliwice i voivodskabet Schlesien i Polen.

Kanalen blev bygget fra 1935 til 1939 og erstattede Kłodnicki-kanalen.

Kanaler i Polen
Athenæum (tidsskrift)

Athenæum var et dansk litterært tidsskrift (1946-1949), udgivet af forlaget af samme navn. Det udkom fire gange årligt.
Sven Møller Kristensen var redaktør.
Athenæum behandlede litterære og filosofiske emner fortrinsvis fra et venstreorienteret, intellektuelt synspunkt. 
Det underskudsgivende tidsskrift lukkede sammen med forlaget. Tidsskriftet Dialog blev anset som en fortsættelse af Athenæum.

Referencer 

Tidsskrifter fra Danmark
Etableret i 1946
Ophørt i 1949
Aggersborggård Vildtreservat

Aggersborggård Vildtreservat er et ca. 255 ha vildtreservat der ligger ved Limfjorden vest for Aggersund og omfatter kystnære landarealer ved Aggersborggård, øer og holme som Borreholm, Digeløre Holm, Langholm
og Sønderslette og vandarealerne omkring. Af de ca. 255 ha, er ca. 128 ha søterritorium og ca. 127 ha landareal.
Aggersborggård Vildreservat blev oprettet i 1975, og i reservatområdet er der forbud mod jagt
på vandfugle, og forbud mod færdsel på landarealerne. Reservater er en del af Natura 2000-område nr. 16 Løgstør Bredning, Vejlerne og Bulbjerg, og er både EU-habitatområde, Fuglebeskyttelsesområde og Ramsarområde.

Sundet mellem fastlandet og Borreholm kan være nærmest tørlagt i perioder med østenvind, mens vestenvind kan presse vand ind over de lavtliggende strandenge. De afgræssede strandenge giver gode ynglepladser for måge- og vadefugle, og reservatet er en værdifuld rasteplads for mange vadefugle som gråand, hvinand, krikand, grågås, hjejle, ryle og vibe.

Eksterne kilder/henvisninger 
 Reservatfolder  Skov- og Naturstyrelsen 2000, revideret og genoptrykt i 2009.
 Bekendtgørelse om Aggersborggård Vildtreservat retsinformation.dk 2000

Lokaliteter i Vesthimmerlands Kommune
EU-habitatområder i Danmark
Fuglebeskyttelsesområder i Danmark
Vildtreservater i Danmark
Ramsarområder i Danmark
Kłodnicka-kanalen

Kłodnicka-kanalen (tysk: Klodnitzkanal) er en kanal langs floden Kłodnica i voivodskabet Schlesien, Polen mellem Oder-floden og Gliwice. Kanalen blev konstrueret da området var en del af preussisk Schlesien.

Kłodnicki-kanalen blev erstattet af Gliwice-kanalen, bygget 1935-1939. Området blev en del af Polen i 1945 efter 2. Verdenskrig.

Kanaler i Polen
Anne Applebaum

Anne Elizabeth Applebaum (født 25 juli 1964) er en amerikansk journalist og Pulitzerprisvindende forfatter, der har skrevet udførligt om kommunismen og udviklingen af civilsamfundet i Central- og Østeuropa. Hun har været redaktør på The Economist, og medlem af redaktionen på The Washington Post (2002-2006) samt Slate Magazine. Hun er gift med Polens tidligere udenrigsminister Radosław Sikorski.

Priser og hædersbevisninger 

Denne liste er ufuldstændig:
 2004 Pulitzerprisen (General Non-Fiction), Gulag: A History
 2012 National Book Award (Nonfiction), finalist, Iron Curtain: The Crushing of Eastern Europe, 1945–1956

Kilder

Eksterne henvisninger 

Faglitterære forfattere fra USA
Journalister fra USA
Historikere fra USA
Pulitzerprismodtagere
Jøder fra USA
Bystry-kanalen

Bystry-kanalen er en fødekanal til Augustów-kanalen, som blev bygget i perioden  1834–1835 i det nuværende voivodskabet Podlasie i det nordøstlige Polen (daværende Augustów Voivodeship i Kongeriget Polen).

Kanaler i Polen
Paritet (fysik)

Paritet er i fysik en funktion, hvor man ændrer fortegn af alle rumlige koordinater:

Da P2=I så kan paritetsoperatoren P have egenværdi 1 eller -1. Funktioner med egenværdi 1 har lige paritet, mens funktioner med egenværdi -1 har ulige paritet.

En (3×3) repræsentation af P vil have en determinant på -1. Det kan kun ske ved en kombination af rotation og refleksion. Paritet kan ikke reduceres, for eksempel til en 180 graders drejning i to dimensioner.

Kilder
 Denne artikel bygger på «Paritet i fysikk» fra  nynorsk Wikipedia, den 25. juli 2012. 

Kvantemekanik
Subatomar fysik
Kernefysik
Stenpikkere

Stenpikkere (Oenanthe) er en slægt af mindre spurvefugle, der er udbredt med cirka 28 arter i Afrika og Eurasien. De lever af insekter i åbent, tørt terræn. Nordlige bestande er udprægede trækfugle. Stenpikkere blev tidligere betragtet som små drosler, men regnes nu til fluesnapperfamilien.

Stenpikkere har hvid overgump og oftest sort/hvide haletegninger. Kønnene er forskellige i deres fjerdragt med hannen som den kraftigst farvede. Mange arter ligner hinanden meget, så artsbestemmelsen kan være vanskelig.

Det videnskabelige navn Oenanthe betyder på græsk "vinblomst". Det skulle i antikkens Grækenland have været navnet på en fugl, der netop kom tilbage fra vinterkvarteret om foråret, når vinplanten blomstrede.

Arter 
Et udvalg af de 28 arter
 Stenpikker, Oenanthe oenanthe
 Isabellastenpikker, O. isabellina
 Nonnestenpikker, O. pleschanka
 Middelhavsstenpikker, O. hispanica
 Ørkenstenpikker, O. deserti
 Hvidkronet stenpikker, O. leucopyga

Noter

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret
 DK listen Fuglearter truffet i Danmark. Version fra 5. maj 2013 Arkiveret version af hjemmesiden hos Internet Archive.

Fluesnappere
Penguin Books

Penguin Books er en britisk forlægger grundlagt i 1935 af Allen Lane. Hans idé var at sælge uindbundne kvalitetsbøger til en overkommelig pris, den samme pris som en pakke cigaretter. Han var samtidigt interesseret i, at bøgerne ikke kun blev solgt i boghandlere, men også i kiosker og købmandsforretninger. Mest bemærkelsesværdigt er formatet "paperback", som Penguin påbegyndte udgivelsen af.

I dag er Penguin en division af den verdensomspændende Penguin Group, der ejes af Pearson PLC. Modpart i USA Penguin Group USA, Penguin Publishing, den største udgiver i Storbritannien, New Zealand, Australien og Indien. I 2007 startede forlaget projektet "A Million Penguins", hvor de opfodrer læserne til at skrive en roman sammen.

Eksterne henvisninger 
 Officielle hjemmesider
 Penguin Group 
 Penguin UK historie 

Forlag fra Storbritannien
Etableret i 1935
Bynkefugle

Bynkefugle (Saxicola) er en slægt af mindre insektædende spurvefugle, der er udbredt med cirka 15 arter i Eurasien, Afrika og Australasien. De blev tidligere betragtet som små drosler, men regnes nu til fluesnapperfamilien.

De to arter bynkefugl og sortstrubet bynkefugl yngler i Danmark.

Arter 
Et udsnit af de 15 arter af bynkefugle:
 Bynkefugl, Saxicola rubetra
 Sortstrubet bynkefugl, S. rubicola
 Afrikansk bynkefugl, S. torquatus
 Sibirisk bynkefugl, S. maurus
 Sort bynkefugl, S. caprata

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret

Fluesnappere
Rødstjerter

Rødstjerter (Phoenicurus) er en slægt af mindre spurvefugle, der næsten udelukkende er udbredt i Eurasien. De cirka 11 arter er kendetegnet ved at have rødligt farvede halefjer. I Danmark yngler rødstjert og husrødstjert.

Nogle få andre fuglearter i familien Muscicapidae har også ordet "rødstjert" som en del af deres danske navn. Det gælder Namib-rødstjert (Namibornis herero) fra det sydvestlige Afrika og hvidbuget rødstjert (Hodgsonius phoenicuroides) fra Centralasien, der nærmest er beslægtet med blåhals. Desuden findes nogle arter, der måske også bør tilhøre slægten Phoenicurus, nemlig flodrødstjert (Chaimarrornis leucocephalus) samt de to vandrødstjerter (Rhyacornis spp.).

Arter 
Eksempel på arter af slægten Phoenicurus:
 Husrødstjert, Phoenicurus ochruros
 Rødstjert, P. phoenicurus
 Diademrødstjert, P. moussieri
 Gråhovedet rødstjert, P. erythronotus
 Bjergrødstjert, P. erythrogastrus

Noter

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret

Fluesnappere
CPT-teoremet

CPT-teoremet er et fundamentalt teorem i kvantemekanikken, som siger, at alle naturkræfter i naturen er uændret under en sammensat transformation af systemet, dvs. de har CPT-symmetri. CPT er en kombination af tre diskrete transformationer, ladningskonjugering (C), spejling (P) og tidsomvending (T). 
Symmetrier under de individuelle transformationer kaldes C-symmetri, P-symmetri og T-symmetri.

At visse naturkræfter har CPT-symmetri, blev først bevist af G. Lüders, W. Pauli og J. Bell da de arbejdede med Lagrangsk feltteori i kvantefeltteori.

Eksperimentelle resultater har indtil nu vist, at alle naturkræfter i standardmodellen er CPT-invariante, dvs. de har denne symmetri. Tidligere troede man at det også gjaldt den simplere CP-symmetri (CPT uden tidsomvending), men det viste sig ikke at være tilfældet.

Kilder 
 Denne artikel bygger på «CPT theorem» fra engelsk Wikipedia, den 25. juli 2012. 

Fysik
Kvantemekanik
Luscinia

Luscinia er en slægt af mindre insektædende spurvefugle, hvor alle 11 arter er udbredt i Eurasien. De blev tidligere betragtet som små drosler, men regnes nu for at tilhøre fluesnapperfamilien.

Luscinia er det gamle latinske navn for nattergal, men slægten omfatter også f.eks. blåhals, selvom forskning indenfor fylogenetisk systematik kan tolkes som, at kun de to europæiske nattergale-arter bør medregnes til slægten.

Arter 
Et udsnit af de 11 arter i slægten Luscinia
 Nattergal, Luscinia luscinia
 Sydlig nattergal, L. megarhynchos
 Manchurernattergal, L. sibilans
 Rubinnattergal, L. calliope
 Blåhals, L. svecica
 Orangehals, L. pectardens

Noter

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret
 DK listen Fuglearter truffet i Danmark. Version fra 5. maj 2013 Arkiveret version af hjemmesiden hos Internet Archive.

Spurvefugle
Setra S 328 DT

Setra S 328 DT (type 319) var en dobbeltdækkerturistbus fremstillet af den tyske busfabrikant Setra i årene 1992 til 2001. Modellen afløste S 228 DT, og blev afløst af S 431 DT.

Bussen havde plads til 75 passagerer, og var som standard udstyret med sikkerhedssystemerne ABS og ASR

Motorer 
 Mercedes-Benz type OM 402 LA, V8 turbodiesel 12.763 cm³, 
 Mercedes-Benz type OM 442 LA VI/3, V8 turbodiesel 14.618 cm³, 
 Mercedes-Benz type OM 442 LA, V8 turbodiesel 14.618 cm³, 
 Mercedes-Benz type OM 442 LA XI/1, V8 turbodiesel 14.618 cm³,

Kilder

Eksterne henvisninger 

S 328 DT
Biler med hækmotor
Baghjulstrukne biler
Biler introduceret i 1992
Biler fra 1990'erne
Biler fra 2000'erne
Junior-VM i orientering 2010

Junior-VM i orientering 2010 var den 21. udgave af juniorverdensmesterskabet i orientering. Det fandt sted fra den 4.-11. juli 2010 i Aalborg. Hovedarrangør var Aalborg Orienteringsklub (AOK). Til mesterskabet deltog 303 deltagere fra 37 lande. Sideløbende med Junior-VM afvikledes et publikumsløb, som i gennemsnit havde 600 deltagere. Sverige kom bedst ud af dette VM med otte medaljer, mens danske Ida Bobach tog tre ud af fire guldmedaljer, og blev dermed det mest succesfulde i 2010.

Referencer 

2010
Sport i 2010
Junior-VM i orientering 2011

Junior-VM i orientering 2011 var den 22. udgave af juniorverdensmesterskabet i orientering. Det fandt sted fra den 1.-9. juli 2011 i Wejherowo, der ligger i det nordlige Polen.

Referencer 

2011
Sport i 2011
Junior-VM i orientering 2012

Junior-VM i orientering 2012 var den 23. udgave af juniorverdensmesterskabet i orientering. Det fandt sted fra den 6.-14. juli 2012 i Košice, der er den næststørste by i Slovakiet.

Referencer 

2012
Sport i 2012
Junior-VM i orientering 2014

Junior-VM i orientering 2014 var den 25. udgave af juniorverdensmesterskabet i orientering. Det blev afviklet fra den 6.-14. juli 2014 i skisportsstedet Borovets i det vestlige Bulgarien.

Resultater

Herrer

Sprint 
 Tim Robertson, , 14:41 min
 Piotr Parfianowicz, , 14:47 min
 Anton Johansson, , 14:51 min

Mellemdistance 
 Miika Kirmula, , 28:58 min
 Riccardo Scalet, , 30:19 min
 Olli Ojanaho, , 30:29 min

Langdistance 
 Anton Johansson, , 1:15:17 time
 Assar Hellström, , 1:16:18 time
 Marek Minár, , 1:18:45 time

Stafet 
  (Assar Hellström, Simon Hector og Anton Johansson), 1:36:30 time
  (Ondrej Semík, Jonás Hubácek og Marek Minár), 1:36:40 time
  (Jonas Egger, Tobia Pezzati og Sven Hellmüller), 1:36:43 time

Damer

Sprint 
 Sara Hagström, , 13:15 min
 Heidi Mårtensson, , 13:20 min
 Miri Thrane Ødum, , 13:32 min

Mellemdistance 
 Sina Tommer, , 28:43 min
 Sara Hagström, , 28:43 min
 Andrea Svensson, , 29:56 min

Langdistance 
 Gunvor Hov Høydal, , 1:08:15 time
 Sara Hagström, , 1:08:18 time
 Emmi Jokela, , 1:09:15 time

Stafet 
  (Tilda Johansson, Frida Sandberg og Sara Hagström), 1:36:30 time
  (Heidi Mårtensson, Gunvor Hov Høydal og Mathilde Rundhaug), 1:36:40 time
  (Paula Gross, Sina Tommer og Lisa Schubnell), 1:36:43 time

Referencer 

2014
Sport i 2014
Junior-VM i orientering 2015

Junior-VM i orientering 2015 var den 26. udgave af juniorverdensmesterskabet i orientering. Det blev afviklet i juli 2015 i Porsgrunn i det sydlige Norge.

Referencer 

2015
Sport i 2015
Junior-VM i orientering 2016

Junior-VM i orientering 2016 bliver den 27. udgave af juniorverdensmesterskabet i orientering. Det afholdes i Schweiz.

Referencer 

2016
Sport i 2016
Venstre-højre-symmetri

Venstre–højre-symmetri er et generelt princip i fysik, som siger, at gyldige fysiske love ikke må producere et anderledes resultat for en bevægelse som er venstre-håndet end en bevægelse som er højre-håndet. Den mest almindelige brug er ved ens behandling af rotationer mod uret og med uret fra en fast referenceramme. Det generelle princip er ofte benævnt Chiral symmetri. 

Reglen gælder altid i klassisk mekanik, men resultater fra kvantemekaniske eksperimenter viser forskellig adfærd hos venstre-chirale og højre-chirale subatomare partikler.

Kilder 
 Denne artikel bygger på «Left-right model» på engelsk Wikipedia, den 20. april 2013. 
 

Subatomar fysik
Klassisk mekanik
T-symmetri

I teoretisk fysik, er T-symmetri den teoretiske symmetri af fysiske love under en tid-omvendings transformation:

Selvom denne symmetri kan findes i enkelte kontekster, holder den ikke i vores univers ifølge termodynamikkens 2. hovedsætning. Derfor kaldes tid for ikke-symmetrisk, eller asymmetrisk.

Tid asymmetrier inddeles generelt efter dem som er essentielle for de dynamiske love om naturen, og dem der skyldes oprindelige betingelser i vores univers.
 T-asymmetri af den svage vekselvirkning er af den første art, imens
 T-asymmetri af den termodynamikkens 2. lov er af den anden art.

Kilder 
 Denne artikel bygger på «T-symmetry» på engelsk Wikipedia, version fra 20. juni 2013 . 
 

Tid
Termodynamik
Kvantemekanik
Amerikansk snabelkalla

Den Amerikanske snabelkalla (Arisaema triphyllum) er en flerårig, urteagtig plante med grundstillede, trekoblede blade og en enkelt, kolbeformet blomsterstand. Blomsterkolben er dækket af et stribet højblad.

Kendetegn 
Amerikansk snabelkalla er en flerårig, urteagtig plante med grundstillede blade og en opret stængel der bærer blomsten. Bladene er langstilkede og trekoblede med smalt ægformede småblade. Bladranden er hel, og oversiden er mørkt græsgrøn, mens undersiden er lysegrøn. Blomstringen foregår i maj-juni, hvor man finder "blomsten", som egentlig er en blomsterstand, siddende yderst på en bladløs stængel. Blomsterstanden danner en kompakt kolbe med en blanding af hunlige og hanlige blomster. De enkelte blomster er bitte små. Kolben er beskyttet af et højblad, som omslutter og danner låg over blomsterkolben. Højbladet er stribet i gult og grønt eller sjældnere: i grønt med purpurrøde eller brune striber. Frugterne er bær, som bliver røde ved modenhed. Hvert bær indeholder 1-5 frø.

Rodsystemet består af en rodknold og nogle grove, trævlede rødder. Planten indeholder oxalsyre-forbindelser, der gør den giftig.

Planten kan nå en højde på ca. 0,50 m og en bredde (fra bladspids til bladspids) på 0,40 m.

Hjemsted 
Amerikansk snabelkalla hører hjemme i det sydøstlige Canada og det meste af USA, bortset fra staterne langs Stillehavskysten. Overalt foretrækker den skyggede voksesteder med en jordbund, som er vedvarende fugtig og humusrig. Valley Forge National Historical Park ligger 20 km nordvest for Philadelphia, Pennsylvania, USA. Her vokser en moden skov, præget af almindelig tulipantræ, og her findes arten sammen med bl.a. amerikansk sassafras, blomsterkornel, bredbladet kalmia, canadisk judastræ, feberbusk, hvidask, liden steffensurt, Polygonatum pubescens (en art af konval), Polygonum caespitosum (en art af pileurt), rødeg, rødløn, Sanicula marilandica (en art af Sanikel) og skovtupelotræ

Galleri

Noter 

Grønne blomster
Skovbundsplanter
Whataya Want From Me

Whataya Want From Me er en sang skrevet af P!nk i 2009. Hun mente dog ikke at den passede rigtigt ind i hendes musik, og overgav den så til den den ny-kendte American Idol Runner-up Adam Lambert, som udgav sangen som 3. nummer på sin 3. cd udgivelse For Your Entertainment. Adam Lambert fik  en Grammy, og kom, som den første openly gay artist, på Billboards top 100-listen, og kom helt op i top 10.

Pink sange
Cerut

En cerut er en cylindrisk cigar, som under fabrikationen har fået begge ender klippet af. Cerutter har typisk en længde på 9 til 16,5 centimeter og har en karakteristisk lugt.

Cigarer
Davidsens Tømmerhandel A/S

Davidsens Tømmerhandel A/S er en landsdækkende danskejet tømmerhandel og byggemarked, der sælger til både private og erhverv. Davidsen blev grundlagt af Christian Davidsen i 1944 i Sommersted ved Haderslev og har i dag 23 afdelinger fordelt over hele landet. Virksomhedens hovedkontor ligger i Kolding, hvor de fleste administrative funktioner er samlet. 

I 2019 opkøbte virksomheden byggemarkedskæden Optimera, hvormed Davidsen blev landsdækkende, da den tidligere kun havde haft afdelinger i Jylland og Fyn
Med en omsætning på 2,5 mia. kr. om året efter opkøbet af Optimera er Davidsens Tømmerhandel Danmarks tredje største trælast- og byggemarkedskæde. Davidsen har cirka 1100 ansatte (2021). 

Administrerende direktør er Henrik Clausen, og bestyrelsesformand er Povl Davidsen, der i 1969 overtog den familieejede virksomhed som led i et generationsskifte. 

I bestyrelsen sidder udover Povl Davidsen sønnerne Jens og Søren Davidsen, Christian Cordsen Nielsen og Carl Bladt Hansen. 

Selskabet er  hovedsponsor i Sønderjyske Elitesport A/S.

Refrencer

Eksterne henvisninger 
 Davidsen hjemmeside 

Byggemarkedskæder i Danmark
Etableret i 1944
Ole Haslunds Kunstnerfond

Ole Haslunds Kunstnerfond er en dansk fond oprettet af kunst- og antikvitetshandler Ole Haslund i 1941.  Fonden uddeler en gang årligt legater til personer inden for følgende kategorier: malere, billedhuggere, scenekunstnere, kunsthåndværkere og endelig personer, der har virket for kendskabet til møbelkunst, f.eks. kunsthistorikere, møbelsnedkere, konservatorer, antikvitetshandlere eller museumsfolk. Legatet kan ikke søges.

Fonden blev oprettet af Ole Haslund selv i 1941, idet han overlod størstedelen af den formue, som han havde tjent som antikvitets- og kunsthandler, til fonden.

Til minde om sin far skabte Ole Haslund desuden i 1956 Den Selvejende Institution Ræveskiftet, hvis formål var at drive Kunstnerbyen Ræveskiftet i Nordsjælland, der senere blev fusioneret ind i Ole Haslunds Kunstnerfond.

Ved Ole Haslunds død i 1962 omfattede hans formue bl.a. byejendommen Amagertorv 14 i det centrale København, der stadig bærer navnet Ole Haslunds Hus, og privatboligen på Lyngbyvej, som han selv havde tegnet. Privatboligen tjente i en periode herefter som æresbolig  for skuespillerinden Clara Pontoppidan, men blev siden solgt til fordel for legatet, mens Ole Haslunds Hus i dag drives som udlejningsejendom, hvorved det genererer indtægter til Kunstnerfonden.

Modtagere 
Listen er unøjagtig og ikke ført ajour. Se Kunstnerfondens hjemmeside.

2010'erne

2000'erne

1990'erne

1980'erne

1970'erne

1960'erne

Før 1960

Ukendt årstal

Referencer

Eksterne henvisninger 
 www.olehaslundskunstnerfond.dk - officiel website for Ole Haslunds Kunstnerfond
 Komplet liste over modtagere
 Liste over vindere hos litteraturpriser.dk

Kulturpriser fra Danmark
Etableret i 1941
Fonde fra Danmark
Otto Danneskiold-Samsøe

Hans Excellence (H.E.) Otto Ludvig August Balthazar greve Danneskiold-Samsøe (22. juli 1841 i København – 22. december 1896 på Assendrup) var en dansk officer, landmand og hofjægermester, far til S. Danneskjold-Samsøe.

Han var søn af generalpostdirektør Sophus Danneskiold-Samsøe. Han var fra marts til 30. juni 1864 på 3. Kavaleribrigades Eksercerskole som officersaspirant og derefter til Gardehusarregimentet, udnævntes 1866 — med anciennitet af 1864 — til sekondløjtnant i kavaleriets krigsreserve, fik 1867 tilladelse til at forrette tjeneste ved Den kgl. Livgarde til Fods og blev samme år forsat til fodfolket (Livgarden) og samme år premierløjtnant. Han trådte 1876 uden for nummer i Hæren og fik 1878 efter ansøgning afsked fra Hæren, forpagtede derefter hovedgården Assendrup og blev 1882 hofjægermester.

Han blev gift 26. november 1873 i Christiansborg Slotskirke med Louise Siegfriede komtesse Knuth (21. marts 1853 på Østergård - 18. november 1928 i Fredensborg), datter af Adam Knuth til Lilliendal.

Kilder 
Danmarks Adels Aarbog 1929.

Otto
Grever fra Danmark
Personer fra København
Hofjægermestre fra Danmark
Danskere i 1800-tallet
Kavaleriofficerer fra Danmark
Landmænd fra Danmark
Farveladning

Farveladning er i subatomar fysik en del af den stærke vekselvirkning og er en egenskab i kvarker, forsaget af gluoner.
Der findes tre forskellige "farver": Blå, grøn og rød. Desuden findes anti-kvarker med farverne antiblå, antigrøn og antirød. Farve anvendes kun som begreb, og har ingen sammenhæng med de farver man kan se med det blotte øje.
Kvarker kan ikke forekomme frie. De forekommer kun i partikler som er "hvide", det vil sige at alle tre farver er til stede og ikke kan interagere med udefra kommende kvarker. Der findes to slags sæt: Kombinationer af tre kvarker med tre forskellige farver (baryoner som protonen og neutronen), eller en kombination af en kvark med en antikvark af modsat farve (mesoner).

Kilder
Denne artikel bygger på «Färgladdning» på Svensk Wikipedia ,  den 14. juli 2013. 
 

Subatomar fysik